It-Tieni Pitazz – Nota 131 (għal paragrafi 621-630) Kienet aktarx Swor Antonina Grejwul, li kitbet hekk fit-tifkiriet tagħha ta' Swor Fawstina: "Wara l-qrar kont inkwetata u kelli dubju jekk kienx ħafirli l-Mulej Ġesu'. Mort nibki għand Swor Fawstina u għidtilha titlob għalija. L-għada hija qaltli, 'Sor, inti sibt grazzja ma' Ġesu', għax Hu mill-ewwel weġibni li ma kienx inkurlat miegħek minħabba dnubietek, imma kien urtat bil-fatt li inti ma wrejtx fiduċja fil-maħfra Tiegħu. Jiena ser nitlob biex inti terġa' titħabbeb miegħu.' Swor Antonina Grejwul twieldet fit-13 ta' Settembru 1877, u daħlet soru mal-Kongregazzjoni f'Vilnius fid-29 ta' Ġunju 1909. Hija baqgħet Vilnius sakemm għalqet id-dar fl-1945. Waqt it-Tieni Gwerra Dinija, fl-1939, inżammet priġuniera fil-ħabs ta' Lubiszki f'Vilnius flimkien mas-sorijiet l-oħrajn. Peress li kienet nativa tal-Latvja wara ftit inħelset. Meta s-sorijiet telqu minn Vilnius, bagħtuha fid-dar tal-Kongregazzjoni fi Biala qrib Plock, fejn hija mietet fit-22 ta' Jannar 1960 (A.SMDĦ – K u M)
Noti tad-Djarju ta' Santa Fawstina Kowalska (Nota 131) għal par. 621-630